A_1 Bezpečnosť/ergonómia/používanie PC
Príprava:10 minút
1. Poslať obrázok k téme, bude zobrazený na tabuli, kým budete prezentovať
2. Porozprávať o téme každá skupina 5 min – môže byť formou rozhovoru – jeden sa pýta a druhý odpovedá alebo si text rozdelíte na časti a každý porozpráva o svojej časti témy
· Bezpečnosť: „Čomu nebezpečnému alebo škodlivému tým predchádzam?“
· Ergonómia: „Pomáha mi to pracovať tak, aby som zbytočne nezaťažoval svoje telo alebo zrak?“
· Používanie PC: „Ide hlavne o to, ako správne pracujem s počítačom?“
Spoločné zaradenie: mokré ruky pri PC, pravidelné aktualizovane antivírusového programu, správna výška stoličky, vzdialenosť monitora, násilné odpájanie USB, jedlo a nápoje pri počítači, neklikáme na linky od neznámych adresátov, správne vypnutie PC, poloha zápästia, jas obrazovky.
Príklady:
Bezpečnosť
· Ide najmä o ochranu človeka, zariadenia a údajov pred nebezpečenstvom alebo poškodením.
· Nájdem v škole pohodený USB kľúč. Nepripojím ho k počítaču len preto, aby som zistil, komu patrí. → môžu odvodiť: neznáme USB, cudzie zariadenia, riziko škodlivého softvéru.
· Ak počas práce počítač nezvyčajne zapácha, prehrieva sa alebo vydáva nezvyčajné zvuky, nepokračujem v práci a upozorním zodpovednú osobu.
· ...
Ergonómia
· Ide o prispôsobenie pracoviska a spôsobu práce človeku tak, aby práca zbytočne nezaťažovala telo a zrak.
· Monitor si nastavím tak, aby som pri čítaní nemusel dlhodobo predkláňať hlavu alebo otáčať krk do strany.
· Pri dlhšej práci striedam polohu tela a robím krátke prestávky, namiesto toho, aby som zostal celú hodinu v rovnakej polohe.
· ...
Používanie PC
· Ide o správne a účelné zaobchádzanie s počítačom a jeho funkciami pri bežnej práci.
· Program, ktorý prestal reagovať, sa najskôr pokúsim ukončiť bežným spôsobom, namiesto okamžitého vypnutia počítača tlačidlom.
· Po skončení práce počítač vypnem pomocou operačného systému, nie vytiahnutím napájacieho kábla.
· ...


